SET ดิ่งหนัก 17 จุด ตามตปท. วิตกค่าเงินตุรกีทรุดตัว
SET ดิ่งหนัก 17 จุด ตามตปท. วิตกค่าเงินตุรกีทรุดตัว โดยดัชนีตลาดหุ้นไทยเปิดที่ 1,689.08 จุด ลบ 16.88 จุด หรือ 0.99% สูงสุดที่ 1,693.83 จุด ต่ำสุดที่ 1,688.52 จุด
14 ส.ค. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,689.08 จุด ลบ 16.88 จุด หรือ 0.99% สูงสุดที่ 1,693.83 จุด ต่ำสุดที่ 1,688.52 จุด มูลค่าการซื้อขาย 3.98 พันล้านบาท ส่วนหุ้นที่มีมูลค่าซื้อขายสูงสุด 3 อันดับแรก ดังนี้
10 หุ้นกดดัชนีเช้านี้

โดยดัชนีหุ้นไทยเปิดทำการวันแรกของสัปดาห์เปิดตลาดร่วงลงกว่า 17 จุด โดยดัชนีกลับมาเคลื่อนไหวในระดับต่ำกว่า 1,700 จุดอีกครั้ง รับปัจจัยลบจากต่างประเทศที่ตลาดหุ้นส่วนใหญ่ร่วงลง จากความกังวลเกี่ยวกับการร่วงลงของค่าเงินตุรกี รวมถึงผลกระทบที่อาจเกิดขึ้นกับประเทศอื่น ๆ ฉุดให้มีแรงขายออกมาในหุ้นขนาดใหญ่กลุ่มพาณิชย์ พลังงาน แบงก์ และเทคโนโลยี ฉุดให้ดัชนีร่วงลงแรงในการซื้อขายเช้านี้
ด้านนักวิเคราะห์ บล.ฟินันเซีย ไซรัสแนวโน้มตลาดวันนี้คาดว่าจะอ่อนตัวลงตามตลาดหุ้นทั่วโลกที่ปรับลงค่อนข้างแรงวานนี้จากความกังวลวิกฤตค่าเงินลีราตุรกีที่อ่อนค่าเกือบ 50% ในปีนี้ และผลของการปรับขึ้นภาษีเหล็ก-อลูมิเนียมของสหรัฐฯขึ้นอีกเท่าตัว ซึ่งทำให้มีความเสี่ยงที่จะผิดนัดชำระหนี้มากขึ้น รวมถึงอาจส่งผลกระทบต่อภาคธนาคารในยุโรป ขณะที่ปัจจัยในประเทศสัปดาห์นี้เป็นช่วงโค้งสุดท้ายของการประกาศผลประกอบการ  2Q18 ของบริษัทจดทะเบียนซึ่งโดยรวมถือว่าไม่ได้ดีกว่าคาดอย่างมีนัยยะ เราจึงมองว่าตลาดยังคงอยู่ในช่วงของการแกว่งพักฐานระยะสั้นหลังจากปรับตัวขึ้นต่อเนื่องในช่วงกว่า 1 เดือนทีผ่านมา